**Studijski program Drama i pozorište**

**Osnovi pozorišne produkcije**

mr Janko Ljumović, vanr. prof

**Tehničko-tehnološki aspekti pozorišne produkcije**

Tehničko-tehnološke aspekte pozorišne produkcije sagledavamo u odnosu na prostorne aspekte pozorišta, tj. mjesto njegovog izvođenja.

Pozorište na otvorenom ili pozorište “scena kutija” predstavlja različite oblike pozorišta, namjenski građenog kao stalni ili privremeni sadržaj.

Pozorišta su od antičnih vremena do gradnje prvih pozorišita u vrijeme renesanse u Italiji zavisila od njegove namjene, mjesta i uloge u društvu. Tako i danas.

Pozorišna zgrada, kao i pojedini oblici namjenski građenih scenskih prostora na otvorenom, kao i primjeri ambijentalnog pozorišta predstavljaju primjer složenih sistema unutar kojih se koristi različita vrsta scenske tehnike i tehnologije. Integralno produkcija pozorišnog događaja uključuje scenu i gledalište. Posebno unutar scene ili pozorinice sagledavamo složenost svih potrebnih tehničkih i tehnoloških elementima koji zavise od vrste i obima same pozorišne zgrade, obima i zahtjevnosti pozorišne produkcije, odnosno repertoara pozorišne institucije.

***Teatar, u suvremenom pluralizmu svojih izričaja, ne može postojati bez oslanjanja na iluzije i iluzionističke trikove.*** (Novak, 2014:198)

Scenska tehnika se razvijala kroz istoriju pozorišta, a sredstva koja danas koristimo u pozorištu uključuju s jedne strane najmodernija i vrlo sofisticirana tehološka rješenja, kao i mnoštvo tradicionalnih postupaka i rješenja koja predstavljaju izbor autora pozorišne predstave i mogućnost scenske produkcije za čiju realizaciju je zadužen sektor Tehnike sa mnoštvom podsektora.

**Tehnički sektor** u pozorištu uključuje:

* scensku tehniku,
* radioničku tehniku,
* tehniku zgrade, i
* vozni park.

Unutar pomenutih cjelina realizuje se produkcija novih predstava i realizacija repriznog repertoara sa nizom specijalističkih profesija i zanimanja velikog broja specijalnosti i struka koja uključuju rukovodioce, inžinjere, specijalistička pozorišna zanimanja uključujući i specifičnae pozorišne zanate.

Elemeneti scenske tehnike su: pozornica, nadstroplje, cugovi, tehnički mostovi, rasvjeta, projekcioni aparati, tonska tehnika, zavjese, portalna tehnika, hidraulika, rekviziti, pirotehnika

Tehničko-tehnološke apsekte pozorišne produkcije sagledavamo i kroz posebne teme kao što su: scenska arhitektura, savremena tehničko-tehnoloških dostignuća u oblasti scenske umjetnosti, kao i kroz samu umjetničku praksu koja proizvodi i zahtjeva specifična rješenja koja označavaju pluralizam mogućnosti.

Ili:

* **arhitekturu** kao koncipiranje, projektovanje i konstruisanje fizičkih struktura,
* **tehniku i tehnologiju**, odnosno scenske tehničke sisteme,
* **scenografiju** i scenske ili primjenjene umetnosti uopšte,
* **vizuelne umjetnosti**,
* **tehničku produkciju** i **menadžment tehnike** u scenskoj umjetnosti.

Studije slučaja:

## 1. Praško kvadrijanale (The Prague Quadrennial of Performance Design and Space) osnovano 1967. godine.

<https://www.pq.cz>

**2. Međunarodni sajam za pozorišnu, filmsku i medijsku tehnologiju** u saradnji sa **German THEATRE Technical Society (DTHG)** (Njemačko udruženje proizvođača pozorišno-tehničke opreme) u Berlinu, koji se bijenalno održava od 2015. godine.

<https://www.stage-set-scenery.de/en/>

**IZLOŽBENI SPEKTAR uključuje oblasti**:

• Arhitekturno scensko planiranje  
• Scenska tehnologija  
• Svjetla i svjetlosni efekti  
• Audio i studio oprema  
• Akustično postavljanje i oprema  
• Video tehnologija  
• Komunikacije i mreža  
• Muzejska tehnologija i oprema  
• Kostimografija  
• Make-up  
• Dekoracija  
• Posebni efekti  
• Tehničke instalacije

**Prijedlog za čitanje:**

Dr Milica Bajić Đurov: **Neobarkonost fizičko-virtuelnih prostora u savremenim scenskim izvođenjima: slučaj *Hotel pro forma****, ART+MEDIA, br. 2, decembar 2012.*

**Citati:**

*Fizički okvir u kome nastaje i realizuje se pozorišna predstava čini pretpostavku delovanja pozorišta kao institucije. Namenski projektovana i izgrađena arhitektonska fizička struktura sa programskim, funkcionalno-tehnološkim i prostornim karakterom pozorišne kuće podrazumeva* ***tri ključna elementa*** *koji, na različite načine, određuju ovaj složeni fizički sistem.* ***Prvi*** *element jeste scensko- gledališni prostor, kao jedan od osnova fizičkog i duhovnog određenja pozorišta u celini.* ***Drugi*** *je prostor pozorišne predstave koji, osim scensko-gledališnog, obuhvata i sve druge prostore koji učestvuju u pripremi i izvođenju predstave.* ***Treći*** *je pozorišna zgrada u celini, u odnosu na poziciju i funkciju pozorišnog objekta u urbanoj strukturi, kao i na arhitektonski jezik kojim je kuća oblikovana.*

(Dadić Dinulović, 2013:64)

*„Prostor igre (pozorište) može da bude pozorišni i/li nepozorišni prostor u najširem mogućem smislu. U njemu se ne vide samo scena/pozornica (ako ona u konvencionalnom smislu uopšte postoji) i/li samo nešto što je postavljeno na scenu (takozvana scenografija ili kulise ili scenski elementi)... Vidi se arhitektura (u najširem smislu reči) čitavog prostora igre koji u pozorištu, uvek i neminovno, ima svojstvo dvojnosti (u suštinskom i najširem,a ne konvencionalnom, smislu podele prostora na gledalište i pozornicu). Vide se oblici, boje, atmosfera, istorija. Vide se kompozicija, dramaturgija, psihologija, kretanje. Vide se tehnologija, ekonomija itd. Vide se optička varka, simbol, znak, metafora... Vide se ljudska tela u pozorištu. Tela glumaca/performera i tela gledatelja.“*

Meta Hočevar (Dadić Dinulović, 2013:73)